وأضافت «بدر»، في تصريحات تلفزيونية، أنها لم تقصد أن تكون «تريند»، ومواصفات العري ليست موجودة في الفستان لأن «الفتحة مش كبيرة، ومنطقة الصدر متغطية ومنطقة البطن نصها باينة، وده موجود في أغلب الفساتين، ومنطقة الكتف نصها عريان والنص التاني رقبة مقفولة وبكم، والموقف اللي حصل أكبر مني بكتير، وأنا مش واحدة بتاعة استعراض، وزعلانة لأن الفن أذواق ممكن يعجبك أو ميعجبكش، ده غير إن المهرجان منتقد قبل ما يظهر وده حصل في مسألة الحريقة».وتابعت: قبل ارتداء الفستان فكرت أنه قد يتعرض للهجوم ولكن من حولي قالوا لي: «مفهوش حاجة»، مضيفة: «مواصفات العري مش موجودة عندي، والحمد لله حسست على البطانة، وناس من الجمهور قالولي إنه مفيهوش مشكلة، وأحنا في المهرجان بنخاطب العالم وبنحاول نجيب الملموم على قد ما نقدر، والفستان على الطبيعة مختلف تمامًا عن الكاميرا، والفن فيه اختلاف ومش شرط كل حاجة نعملها تعجب الناس، وأنا مش بتاعة الكلام ده ومش هكمل المهرجان».